Malesigu

Avocadu 'e ufisciu1 e curadore
est de sos ricos de malu lionzu2.
Ammaunit3 e'urdit su filonzu
e los selvit de gratis po s'onore.

Ma cando b'est po mesu su pretore
lis chilcat finas calchi testimonzu.
Giurat in falsu cando b'at bisonzu,
faghet de rufianu e impostore.

Passat s’ora ratèndesi sa runza
de sos parentes ricos in sa janna
ca no at né filada né retiru.

Paz'e faulas faghet in chiliru
a buc'abbelta, isetende sa manna
ca cunfromm'a sa sémin'est s'incunza.

Su ses de Trìulas J972

1Avocadu 'e ufisciu: tal Malesigu, avvocato d’ufficio dei ricchi.
2Malu lionzu: dei ricchi in miseria.
3Ammaunit: manipola.